VARSINAIS-SUOMEN BIOANALYYTIKOT RY 29.08.2021

JÄSENKIRJE / 2021

Hei!

Vielä joudumme hetken kestämään, jotta koronan aiheuttamat rajoitukset eivät vaikuttaisi niin paljon erilaisten tapahtumien järjestelyihin. Toivottavasti rokotuskattavuus lisääntyy ja rajoituksista päästään. Tilanteen epävarmuuden vuoksi yhdistyksen hallitus on joutunut viime hetkellä tekemään päätöksen lokakuulle suunnitellun piknik-risteilyn siirtämisestä vielä eteenpäin. Uutta ajankohtaa selvitellään ja infotaan mahdollisimman pian.

**ILMAJOOGAA JÄSENILLE KE 22.09.2021 KLO 18.00-19.15**

Yhdistys tarjoaa 17 nopealle mahdollisuuden tutustua ilmajoogaan. Olemme varanneet ohjauksen Puremovesta, osoitteessa Martinkatu 5, 2.krs.

Jos ilmoittautumisia tulee runsaasti, tilaisuus voidaan uusia. Lue ilmajoogasta lisää puremove.fi

Ilmoittaudu 13.9. mennessä bioanalyytikot@gmail.com. Saat vahvistuksen sähköpostiisi.

**VALTAKUNNALLINEN BIOANALYYTIKOIDEN OPINTOPÄIVÄ LA 20.11.2021, TURKU**

Varsinais-Suomen Bioanalyytikot ry isännöi tänä vuonna Valtakunnallista opintopäivää, joka järjestetään yhteistyössä Suomen Bioanalyytikkoliiton kanssa. Ohjelma ja ilmoittautumiset tulevat pian liiton sivuille. Tilaisuus järjestetään toivottavasti läsnäolokoulutuksena lauantaina 20.11.2021 9.00-16.00 Medisiina D –rakennuksen isossa auditoriossa. Koronarajoitusten niin vaatiessa tilaisuus muutetaan webinaariksi.

Mukavaa syksyn alkua!